pythainlp/thai-wiki-dataset-v4 huggingface dataset:
การปรับละเอียด

การปรับละเอียด (fine-tuning) ในสาขาการเรียนรู้ของเครื่อง เป็นวิธีการเรียนรู้แบบถ่ายโอนแบบหนึ่ง ทำโดยฝึกพารามิเตอร์น้ำหนักของแบบจำลองที่ได้รับการฝึกล่วงหน้าแล้วโดยใช้ข้อมูลใหม่ การปรับละเอียดสำหรับโครงข่ายประสาทเทียมอาจทำโดยปรับชั้นทั้งหมดหรือทำแค่เฉพาะบางชั้นเท่านั้นก็ได้ ในกรณีหลัง ชั้นที่ไม่ได้ทำการปรับละเอียดจะถูกหยุดให้พารามิเตอร์คงที่ ไม่ได้เปลี่ยนแปลงไปในระหว่างกระบวนการการแพร่กระจายย้อนกลับ
ภาพรวม.
ในสถาปัตยกรรมเช่นโครงข่ายประสาทแบบสังวัตนาการ โดยปกติมักจะทำโดยคงชั้นที่ใกล้กับชั้นป้อนเข้าเอาไว้ไม่ให้เปลี่ยนแปลงไปในการฝึกใหม่ เพื่อทำการวิเคราะห์และแยกสกัดเอาค่าแทนลักษณะที่สำคัญของรูปภาพโดยทั่วไป ในขณะที่ชั้นที่ลึกใกล้ชั้นขาออกจะได้รับการปรับค่าพารามิเตอร์น้ำหนักขณะที่ทำการฝึกใหม่
การปรับละเอียดเป็นวิธีการทั่วไปที่ใช้ใน การประมวลภาษาธรรมชาติ โดยเฉพาะในการสร้างแบบจำลองภาษา ตัวอย่างเช่น สำหรับในแบบจำลองภาษาขนาดใหญ่ เช่น GPT-2 ของ OpenAI การปรับละเอียดสามารถทำให้ได้ผลลัพธ์ที่ดีกว่าแบบจำลองที่ได้รับการฝึกล่วงหน้าโดยทั่วไปจะได้ แบบจำลองที่ได้รับการฝึกล่วงหน้าโดยใช้คลังข้อความขนาดใหญ่ทั่วไปมักได้รับการปรับละเอียดโดยการนำพารามิเตอร์แบบจำลองกลับมาใช้ใหม่เป็นจุดเริ่มต้น และเพิ่มชั้นเฉพาะงานที่ได้รับการฝึกตั้งแต่เริ่มต้นใหม่ การปรับละเอียดโดยปรับตัวแบบจำลองทั้งหมดใหม่เลยก็เป็นเรื่องปกติและมักจะให้ผลลัพธ์ที่ดีกว่า แต่ต้องแลกมาด้วยความซับซ้อนในการคำนวณที่เพิ่มขึ้น นอกจากนี้ การปรับละเอียดอย่างสมบูรณ์มีแนวโน้มที่จะเกิดการเรียนรู้เกิน ซึ่งอาจลดประสิทธิภาพของแบบจำลองเมื่อใช้กับข้อมูลอื่น ๆ นอกเหนือไปจากข้อมูลการฝึกที่ใช้ในการปรับละเอียด
โดยทั่วไปแล้วการปรับละเอียดจะใช้กับการเรียนรู้แบบมีผู้สอน แต่ก็มีเทคนิคที่ทำให้ใช้กับการเรียนรู้แบบกึ่งมีผู้สอนได้ด้วย นอกจากนี้ จักรกลสนทนาที่ใช้แบบจำลองภาษาขนาดใหญ่ที่ผ่านการปรับละเอียดอย่างแชตจีพีทีก็สามารถทำการเรียนรู้โดยข้อความจากมนุษย์คุยโต้ตอบด้วยได้
LoRA (Low-rank adaptation) ถือเป็นรูปแบบหนึ่งของการปรับละเอียด นอกจากจะใช้กับแบบจำลองภาษาแล้วยังได้รับการนำมาใช้กับแบบจำลองรูปภาพด้วย
โอลกา ปาเรเดส

โอลกา ปาเรเดส (เกิด ค.ศ. 1984) เป็นสถาปนิกและผู้แก้ไขวิกิพีเดียชาโบลิเวีย ใน ค.ศ. 2022 เธอได้รับเลือกเป็นชาววิกิมีเดียแห่งปีโดยจิมมี เวลส์ ผู้ร่วมก่อตั้งวิกิพีเดีย ในงานวิกิเมเนียประจำปี 2022 เธอเป็นบุคคลแรกจากโบลิเวียและละตินอเมริกาที่ได้รับรางวัลนี้
ปาเรเดสเป็นสถาปนิกที่มหาวิทยาลัยระดับสูงซานอันเดรส เธอเป็นผู้ดูแลระบบวิกิเมดิสตัสเดโบลิเบีย (Wikimedistas de Bolivia) และยังมีความเกี่ยวข้องกับ Wikimuheres (Wikinarii), Heochikas และการแก้ไข OpenStreetMap
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดเพชรบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
มิส ไนท์ แอนด์ เดย์

มิส ไนท์ แอนด์ เดย์ (เกาหลี: ) เป็นละครโทรทัศน์ของเกาหลีใต้ นำแสดงโดย อี จอง-อึน, ช็อง อึน-จี และ ชเว จิน-ฮยอก เริ่มออกอากาศทางช่อง เจทีบีซี เมื่อวันที่ 15 มิถุนายน 2024 และออกอากาศทุกวันเสาร์และอาทิตย์เวลา 22:30 น. (เวลามาตรฐานเกาหลี) นอกจากนี้ยังสตรีมผ่านทาง เน็ตฟลิกซ์ ในบางภูมิภาคอีกด้วย
เรื่องย่อ.
เล่าเรื่องราวของผู้หางานที่จู่ ๆ ก็ติดอยู่ในร่างคนแก่ และอัยการที่ต้องเผชิญกับเธอตลอดเวลา อิม-ซุน หญิงวัย 50 ปี เป็นตัวละครรองของอี มิ-จิน ที่ไปทำงานเป็นนักศึกษาฝึกงานในช่วงเวลากลางวัน
ทอมัส ล็อกลีย์

โทมัส ล็อกลีย์ (เกิดปี ค.ศ. 1978) เป็นนักการศึกษาชาวอังกฤษที่อาศัยอยู่ในประเทศญี่ปุ่น เขาเป็นรองศาสตราจารย์ที่คณะนิติศาสตร์ของ มหาวิทยาลัยนิฮง และยังเป็นนักวิจัยรับเชิญของวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอนนอกจากนี้เขายังเป็นนักเขียนที่เขียนผลงาน เช่น "African Samurai: the True Story of Yasuke, a Legendary Black Warrior in Feudal Japan"
ประวัติ.
ล็อกลีย์เกิดในสหราชอาณาจักรในปี ค.ศ. 1978
ล็อกลีย์มาญี่ปุ่นครั้งแรกในปี ค.ศ. 2000 ในฐานะผู้เข้าร่วมโครงการ JET Programme และพักอยู่ที่ เมืองทตโตริ เป็นเวลา 2 ปี โดยทำงานเป็น ผู้ช่วยสอนภาษา ที่โรงเรียนประถมแห่งหนึ่ง หลังจากนั้นเขาได้กลายเป็นอาจารย์ประจำที่ คณะนิติศาสตร์มหาวิทยาลัยนิฮง ก่อนจะได้รับตำแหน่งรองศาสตราจารย์ที่คณะในปี ค.ศ. 2019 ในปีเดียวกันนั้น เขายังได้เป็นนักวิจัยรับเชิญของ SOAS
สาขาการศึกษาของล็อกลีย์คือภาษา โดยเฉพาะการเรียนการสอนที่รวมเนื้อหาและภาษา นอกจากล็อกลีย์ยังทำการวิจัยเกี่ยวกับประวัติศาสตร์ญี่ปุ่นและเอเชีย ล็อกลีย์สอนประวัติศาสตร์และภาษาอังกฤษที่โรงเรียน โดยเขาสอนประวัติศาสตร์ญี่ปุ่นจากมุมมองนานาชาติ
ในปี ค.ศ. 2016 เขาเผยแพร่บทความวิจัยชื่อ "The Story of Yasuke: Nobunaga's African Retainer" ในวารสารมหาวิทยาลัยนิฮง "Ōmon Ronsō" (桜文論叢) และในปี ค.ศ. 2017 เขาเผยแพร่ผลงานแรกชื่อ "Nobunaga to Yasuke : Honnoji o ikinobita kokujinsamurai" (信長と弥助 本能寺を生き延びた黒人侍) ในปี ค.ศ. 2019 เขาเขียน "African Samurai: The True Story of Yasuke, a Legendary Black Warrior in Feudal Japan" ในสหรัฐอเมริการ่วมกับ เจฟฟรีย์ จีราร์ด
โทโยโอกะ (จังหวัดนางาโนะ)

โทโยโอกะ  เป็นหมู่บ้านที่ตั้งอยู่ในส่วนเหนือของอำเภอชิโมอินะ ทางตอนใต้ของจังหวัดนางาโนะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มิถุนายน ค.ศ. 2024 ประมาณ 6,221 คน มีความหนาแน่นของประชากร 81 คนต่อตารางกิโลเมตร
ภูมิศาสตร์.
โทโยโอกะตั้งอยู่ในหุบเขาอินะ ทางตอนใต้ของจังหวัดนากาโนะ มีแม่น้ำเท็นรีวไหลผ่านหมู่บ้าน
ภูมิอากาศ.
โทโยโอกะมีภูมิอากาศแบบร้อนชื้นในฤดูร้อนและหนาวเย็นในฤดูหนาว (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในโทโยโอกะอยู่ที่ 10.4 °C ปริมาณน้ำฝนเฉลี่ยทั้งปีอยู่ที่ 1,746 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 22.7 °C และต่ำสุดในเดือนมกราคมอยู่ที่ประมาณ −1.6 °C
สถิติประชากร.
ตามข้อมูลสำมะโนประชากรของญี่ปุ่น ประชากรของโทโยโอกะลดลงเรื่อย ๆ ในช่วง 70 ปีที่ผ่านมา
ประวัติศาสตร์.
พื้นที่โทโยโอกะในปัจจุบันเดิมเคยเป็นส่วนหนึ่งของแคว้นในอดีตที่ชื่อ แคว้นชินาโนะ พื้นที่แห่งนี้มีซากปรักหักพังจากยุคหินญี่ปุ่น ยุคโจมง และยุคโคฟุง ซึ่งบ่งชี้ถึงการตั้งถิ่นฐานอย่างต่อเนื่องเป็นเวลาหลายพันปี
เมื่อมีการประกาศใช้ระบบเทศบาล ได้มีการจัดตั้งหมู่บ้านคูมาชิโระและหมู่บ้านคาวาโนะขึ้นเมื่อวันที่ 1 เมษายน ค.ศ. 1889 หมู่บ้านทั้งสองรวมกันเมื่อวันที่ 1 เมษายน ค.ศ. 1955 เพื่อจัดตั้งเป็นหมู่บ้านโทโยโอกะ
เศรษฐกิจ.
โทโยโอกะขึ้นชื่อในเรื่องการเก็บเกี่ยวเห็ด"มัตสึตาเกะ"
การศึกษา.
โทโยโอกะมีโรงเรียนที่สังกัดเทศบาลหมู่บ้าน ได้แก่ โรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง และโทโยโอกะไม่มีโรงเรียนมัธยมศึกษาตอนปลาย
การขนส่ง.
รถไฟ.
หมู่บ้านโทโยโอกะไม่มีรถไฟโดยสารให้บริการ สถานีรถไฟที่ใกล้ที่สุดคือ สถานีรถไฟอิจิดะในเมืองทากาโมริ ฝั่งตรงข้ามของแม่น้ำเท็นรีว
ทางหลวง.
หมู่บ้านโทโยโอกะไม่มีทางหลวงแผ่นดินพาดผ่าน มีเพียงถนนจังหวัด ได้แก่
แอร์ไลนส์ฟอร์ยุโรป

แอร์ไลนส์ฟอร์ยุโรป  ย่อว่า เอ4อี (A4E) เป็นสมาคมสายการบินที่ใหญ่ที่สุดในสหภาพยุโรป โดยครองการจราจรทางอากาศกว่า 70% ในยุโรป
ประวัติ.
เอ4อีก่อตั้งขึ้นเมื่อเดือนมกราคม ค.ศ. 2016 โดยห้าสายการบินที่ใหญ่ที่สุดในยุโรป: แอร์ฟรานซ์–เคแอลเอ็ม อีซี่ย์เจ็ต อินเตอร์แนชนัลแอร์ไลน์กรุ๊ป เครือลุฟท์ฮันซ่า และไรอันแอร์โฮลดิ้ง และทำหน้าที่เป็นกระบอกเสียงสำหรับสายการบินพาณิชย์ของยุโรป โดยมีสำนักงานใหญ่ในกรุงบรัสเซลส์
ปัจจุบันเอ4อีมีกลุ่มสายการบินเป็นสมาชิกทั้งหมด 16 กลุ่ม นอกจากนี้แล้วยังมีผู้ผลิตอากาศยานจากทั่วโลกเป็นสมาชิก ทั้งแอร์บัส โบอิง เอ็มบราเออร์ จีอี และเทลส์
สมาชิก.
สมาชิกสายการบิน.
ณ เดือนกรกฎาคม ค.ศ. 2024 เอ4อีมีสายการบินเป็นสมาชิกดังนี้: 
A สมาชิกแรกก่อตั้ง 
B รวมสายการบินลูก 
C สายการบินขนส่งสินค้า
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
เกิดใหม่เป็นลูกโอชิ บทสุดท้าย

เกิดใหม่เป็นลูกโอชิ บทสุดท้าย เป็นภาพยนตร์ไลฟ์แอ็กชัน ของญี่ปุ่นปี พ.ศ. 2567 สร้างจากมังงะซีรีส์ชื่อเดียวกันที่เขียนโดย อากะ อากาซากะและวาดภาพโดย เม็งโกะ โยโกยาริ มีการประกาศสร้างภาพยนตร์ในเดือน มกราคม พ.ศ. 2567 ในส่วนฉบับภาพยนตร์มีกำหนดฉายรอบปฐมทัศน์ในโรงภาพยนตร์ ในวันที่ 20 ธันวาคม พ.ศ. 2567 (เวลามาตรฐานญี่ปุ่น) และส่วนฉบับไลฟ์แอ็กชันสตรีมผ่านแอมะซอนไพรม์วิดีโอ ในวันที่ 28 พฤศจิกายน พ.ศ. 2567
การผลิต.
เมื่อวันที่ 24 เดือน มกราคม พ.ศ. 2567มีการ ว่า"เกิดใหม่เป็นลูกโอชิ" จะได้รับการทำเป็นละครโทรทัศน์ญี่ปุ่น ออกฉายทั่วโลกผ่าน แอมะซอนไพรม์วิดีโอ ในปีเดียวกัน และ ภาพยนตร์ ดัดแปลงฉบับคนแสดงจัดจำหน่ายโดยToei Company ซีรีส์นี้มีกำหนดฉายรอบปฐมทัศน์ในวัน ที่ 28 พฤศจิกายน พ.ศ. 2567 ซึ่งจะมีความยาวแปดตอน ในขณะที่ภาพยนตร์ เรื่องนี้จะฉายรอบปฐมทัศน์หลังจากซีรีส์นี้ในโรงภาพยนตร์ในวันที่ 20 ธันวาคม ภาพยนตร์เรื่องนี้จะกำกับโดยสมิธ ในขณะที่ฮานะ มัตสึโมโตะ กำกับซีรีส์นี้ร่วมกับ Smith โดยเขียนบทโดย อายาโกะ คิตะกะวะ และแต่งเพลงโดย Fox Capture Plan
อำเภอซูเมอเนิป

อำเภอซูเมอเนิป (;) เป็นอำเภอในจังหวัดชวาตะวันออก ประเทศอินโดนีเซีย มีพื้นที่ 2,093.47 ตารางกิโลเมตร และประชากร 1,042,312 คนตามสำมะโน ค.ศ. 2010 (เพิ่มขึ้นจาก 985,981 คนตามสำมะโนใน ค.ศ. 2000); สำมะโน ค.ศ. 2020 ระบุจำนวนประชากรทั้งหมด 1,124,436 คน จำนวนประมาณการอย่างเป็นทางการเมื่อกลาง ค.ศ. 2023 ระบุประชากรที่ 1,142,210 คน (แบ่งเป็นชาย 551,366 คนและหญิง 590,844 คน)
อำเภอนี้ครอบคลุมส่วนปลายตะวันออกของเกาะมาดูราและรวมเกาะหลายแห่งทางตะวันออก (โดยหลักคือเกาะตาลาโง หมู่เกาะซาปูดี และหมู่เกาะกาเงออัน) ทางเหนือ (หมู่เกาะมาซาเลิมบู) และทางใต้ (หมู่เกาะกีลีเกินเติง) ของมาดูรา ขอบเขตทางตะวันตกติดกับอำเภอปาเมอกาซัน ทางใต้ติดกับช่องแคบมาดูรา และทางเหนือกับตะวันออกติดกับทะเลชวา มีศูนย์กลางอยู่ที่ซูเมอเนิป
เขตบริหาร.
อำเภอซูเมอเนิปแบ่งออกเป็น 27 ตำบล ("เกอเจอมาตัน") รายการด้านล่างคือรวมพื้นที่และประชากรตามสำมะโน ค.ศ. 2010 และสำมะโน ค.ศ. 2020 กับจำนวนโดยประมาณอย่างเป็นทางการเมื่อกลาง ค.ศ. 2023 ตารางนี้ยังรวมที่ตั้งศูนย์กลางเมืองหลักของตำบล จำนวนหมู่บ้าน (รวม 328 "เดซา" (ชนบท) กับ 4 "เกอลูราฮัน" (เมือง) อันหลังทั้งหมดอยู่ในตำบล (เมือง) ซูเมอเนิป) และรหัสไปรษณีย์
หมายเหตุ: (a) ประกอบด้วย 4 "เกอลูราฮัน" (บังเซอลก, การังดูวัก, เกอปันจิน และปาจากาลัน) และ 12 "เดซา" <br>(b) รวมเกาะกีลีอียัง (มีอีกชื่อว่า "ปูเลาออกซีเกิน") ทางตะวันออกของมาดูราที่มีพื้นที่ 9.15 ตารางกิโลเมตร และประชากรประมาณกลาง ค.ศ. 2023 ที่ประมาณ 8,600 คนใน 2 "เดซา" (บันจารามาทางใต้ และบันราอัซทางเหนือ)
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
ยัง มิน-ฮย็อก

ยัง มิน-ฮย็อก (เกิด 16 เมษายน 2006) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งปีกให้กับควีนส์พาร์กเรนเจอส์ สโมสรฟุตบอลในอีเอฟแอลแชมเปียนชิป โดยยืมตัวมาจากทอตนัมฮอตสเปอร์
ระดับสโมสร.
ในปี 2022 ยังเข้าศึกษาที่โรงเรียนคังนึงเจอิลและเริ่มต้นเล่นฟุตบอลกับสโมสรฟุตบอลของโรงเรียน ซึ่งเป็นอะคาเดมีของสโมสรคังว็อนเอฟซี ในช่วงก่อนเปิดฤดูกาล 2024 ขณะที่กำลังศึกษาอยู่ในปีสุดท้าย เขาได้เลื่อนขึ้นมาเล่นให้ทีมชุดใหญ่
วันที่ 28 กรกฎาคม 2024 ยังได้เซ็นสัญญาระยะเวลา 5 ปีกับทอตนัมฮอตสเปอร์ เขาจะเข้าร่วมสโมสรในปี 2025
หมายเหตุ.
<templatestyles src="Reflist/styles.css" />
คู่หูทนายตัวแม่

คู่หูทนายตัวแม่ (เกาหลี: ) เป็นละครโทรทัศน์เกาหลีใต้ เขียนโดย ชเว ยู-นา กำกับโดย คิม กา-รัม และ อัน จี-ซุก และนำแสดงโดยจัง นารา, นัม จี-ฮย็อน, คิม จุน-ฮัน, พโย จี-ฮุน, จี ซึง-ฮยอน, และฮัน แจ-อี ออกอากาศครั้งแรกทางช่องเอสบีเอสทีวี เมื่อวันที่ 12 กรกฎาคม 2024 และออกอากาศทุกวันศุกร์และวันเสาร์ เวลา 22:00 (เวลามาตรฐานเกาหลี) นอกจากนี้ยังสามารถสตรีมได้บน Wavve และเน็ตฟลิกซ์ ในเกาหลีใต้ และบน Viki และวิว ในบางภูมิภาค
เรื่องย่อ.
คู่หูทนายตัวแม่ บอกเล่าเรื่องราวของ ชา อึน-คย็อง (จัง นารา) ทนายชื่อดังผู้เชี่ยวชาญคดีหย่า ที่มองว่าการหย่าร้างคือความสำเร็จในชีวิตของเธอ และฮัน ยู-ริ (นัม จี-ฮย็อน) ทนายสาวมือใหม่ที่กำลังเผชิญกับคดีหย่าเป็นครั้งแรก
การผลิต.
การพัฒนา.
ซีรีส์นี้เขียนบทโดย ชเว ยู-นา และกำกับโดย คิม กา-รัม ซึ่งเคยกำกับเรื่อง "The Vampire Detective" (2016), "" (2019) และ "Nevertheless" (2021) โดยการผลิตจัดการโดย Studio&NEW และ Studio S การถ่ายทำเริ่มต้นในต้นปี ค.ศ. 2024
การคัดเลือกนักแสดง.
ในเดือนมกราคม ค.ศ. 2024 จาง นารา, นัม จี-ฮย็อน, คิม จุน-ฮัน, พโย จี-ฮุน, จี ซึง-ฮยอน และ #เปลี่ยนทาง ได้รับการคัดเลือกอย่างเป็นทางการสำหรับซีรีส์นี้
การออกอากาศ.
ซีรีส์จะออกอากาศในวันที่ 12 กรกฎาคม ค.ศ. 2024 และจะออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสามารถรับชมได้ทางสตรีมมิ่งบน Wavve และ Netflix ในเกาหลีใต้ และบน Viki และ Viu ในบางภูมิภาค
แม่น้ำอิวากิ

ภูมิศาสตร์.
แหล่งต้นน้ำของแม่น้ำอิวากิอยู่บนภูเขากัมโมริ (สูง 987 เมตร) บริเวณที่เรียกว่าชิรากามิ-ซังจิ เป็นลำธารสายเล็กไหลลงภูเขามาทางทิศตะวันออกจากนั้นไหลเปลี่ยนทิศทางไปทางทิศเหนือสู่เมืองฮิโรซากิ ไหลเข้าสู่ที่ราบสึงารุก่อนไหลลงทะเลสาบจูซัง ร่วมกับแม่น้ำอาเซชิ แม่น้ำฮิระ และแม่น้ำโทะ ก่อนไหลออกทะเลญี่ปุ่น บริเวณปากแม่น้ำเรียกว่ามิโตงูจิ
ส่วนหนึ่งของแม่น้ำอิวากิอยู่ในเขตอุทยานแห่งชาติโทวาดะ-ฮาจิมันไต และอุทยานแห่งชาติสึงารุ
เดวิต

เดวิต (/ˈdeɪ.vɪt/) คืออุปกรณ์ชนิดหนึ่งบนเรือที่มีลักษณะคล้ายปั้นจั่น ใช้สำหรับยกหรือหย่อนอุปกรณ์ต่าง ๆ เช่น เรือชูชีพ สมอเรือ
เดวิตมักนำมาใช้ในการหย่อนเรือชูชีพฉุกเฉินลงสู่ระดับที่คนสามารถขึ้นไปได้ เพื่อให้คนขึ้นไปบนเรือชูชีพ เดวิตสำหรับเรือชูชีพจะมีสายสลิง (ปัจจุบันทำจากลวด ในอดีตทำจากเชือกมะนิลา) ที่ใช้ในการหย่อนเรือชูชีพลงสู่ทะเล นอกจากนี้เดวิตยังสามารถใช้เป็นอุปกรณ์ความปลอดภัยสำหรับกรณีคนตกน้ำเพื่อดึงคนขึ้นมาจากน้ำได้อีกด้วย
การบำรุงรักษาและการใช้งานเดวิตอยู่ภายใต้การกำกับดูแลขององค์การทางทะเลระหว่างประเทศ (ไอเอ็มโอ) กฎระเบียบเหล่านี้มีหน่วยยามฝั่งของแต่ละประเทศเป็นผู้บังคับใช้
แอน นากามูระ

แอน นากามูระ (中村 アン, Nakamura An, เกิดวันที่ 17 กันยายน ค.ศ. 1987 ที่ เขตโคโต, โตเกียว) เป็นนักแสดง นางแบบ และทาเล็นโตะชาวญี่ปุ่น ชื่อจริงของเธอคือ ยูโกะ นากามูระ (中村 友子, Nakamura Yūko)
นากามูระสังกัด Platinum Production
ประวัติ.
นากามูระเกิดที่ฟูกางาวะในเขตโคโต โตเกียว เธอสำเร็จการศึกษาจากโรงเรียนประถมศึกษาโคโต โรงเรียนมัธยมศึกษาตอนต้นและตอนปลายเมจิโระกากูเอ็ง (ปัจจุบันคือโรงเรียนมัธยมศึกษาตอนต้นและตอนปลายเมจิโระเค็นชิง) และมหาวิทยาลัยโทโยเอวะ ตั้งแต่สมัยมัธยมศึกษาตอนปลายจนถึงมหาวิทยาลัย นากามูระเป็นสมาชิกทีมเชียร์ลีดเดอร์และดำรงตำแหน่งกัปตันทีมในปีที่สามของเธอที่โรงเรียนมัธยมฯ และได้เข้าร่วมการแข่งขันระดับชาติทั้งในระดับมัธยมฯ และมหาวิทยาลัย
เมื่อเธออยู่ชั้นปีที่สองในวิทยาลัย เธอเข้าร่วมการคัดเลือกนางแบบจากแบบฟอร์มที่เพื่อนของเธอชวนและได้รับรางวัลกร็องพรี แต่นากามูระไม่ได้เข้าสู่วงการบันเทิง และแม้ว่าเธอจะหางานทำในช่วงปีที่สามของมหาวิทยาลัย แต่เธอก็คิดที่จะเข้าสู่วงการบันเทิง ต่อมาเธอได้เข้าต้นสังกัดปัจจุบันของเธอ ซึ่งให้ข้อเสนอแก่เธออย่างหนึ่ง และเปิดตัวเธอเข้าสู่วงการ
ในขณะที่ทำงานเป็นนางแบบนิตยสารแฟชั่นและปรากฏตัวในรายการโทรทัศน์ เธอได้เป็นสมาชิกของ G Race ในปี ค.ศ. 2010 และทำหน้าที่เป็น Super GT Image Girl และในปี ค.ศ. 2014 เธอยังทำงานเป็นนางแบบให้แก่keirin (การแข่งขันจักรยาน) อีกด้วย
เมื่อวันที่ 6 ตุลาคม ค.ศ. 2015 นากามูระได้รับรางวัล "Sunglasses Department" จากงาน Japan Megane Best Dresser Award ครั้งที่ 28
ตามการสำรวจของ Lespas เกี่ยวกับการตระหนักถึงสุขภาพ เธอได้รับเลือกให้เป็นอันดับหนึ่งในบรรดาผู้หญิงที่มีรูปร่างในอุดมคติ
ผลงาน.
อัลบั้ม.
G Race
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
เลนิน โมเรโน

เลนิน โบลไตเร โมเรโน การ์เซส ([leˈnim bolˈtajɾe moˈɾeno ɣaɾˈses]; เกิดวันที่ 19 มีนาคม ค.ศ. 1953) เป็นนักการเมืองชาวเอกวาดอร์ที่ดำรงตำแหน่งประธานาธิบดีเอกวาดอร์คนที่ 46 ตั้งแต่ ค.ศ. 2017 ถึง 2021 โมเรโนเคยดำรงตำแหน่งรองประธานาธิบดีใน ค.ศ. 2007 ถึง 2013 ภายใต้ประธานาธิบดี ราฟาเอล กอร์เรอา
เขาได้รับเลือกเป็นผู้เข้าชิงจากพันธมิตรไปส์ พรรคการเมืองประชาธิปไตยสังคมนิยมของกอร์เรอาในการเลือกตั้งประธานาธิบดี ค.ศ. 2017 และชนะอย่างเฉียวเฉียดในการลงคะแนนรอบที่สองเมื่อวันที่ 2 เมษายน ค.ศ. 2017 อย่างไรก็ตาม หลังการเลือกตั้งโมเรโนเปลี่ยนจุดยืนทางการเมืองอย่างมาก โดยแยกตัวออกจากมรดกฝ่ายซ้ายของกอร์เรอาทั้งนโยบายภายในและต่างประเทศ ในช่วงสิ้นสุดวาระ โมเรโนออกจากตำแหน่งด้วยคะแนนนิยมต่ำถึงร้อยละ 9 ถือว่าต่ำที่สุดในประวัติศาสตร์เอกวาดอร์สมัยใหม่ เขาถูกขับออกจากพันธมิตรไปส์ในเดือนมีนาคม ค.ศ. 2021 หลังพรรคประสบความพ่ายแพ้อย่างหนักในการเลือกตั้ง ค.ศ. 2021
โมเรโนถูกยิงในความพยายามชิงทรัพย์เมื่อ ค.ศ. 1998 ทำให้ภายหลังต้องใช้วีลแชร์ เขาได้รับการเสนอชื่อเข้าชิงรางวัลโนเบล สาขาสันติภาพ ค.ศ. 2012 สำหรับการสนับสนุนคนพิการของเขา "เดอะนิวยอร์กไทมส์"รายงานว่า ขณะที่เขาดำรงตำแหน่งใน ค.ศ. 2017 ถึง 2021 โมเรโนเป็นประมุขแห่งรัฐคนเดียวของโลกที่ใช้วีลแชร์
ชีวิตช่วงต้นและการศึกษา.
เลนิน โมเรโนเกิดในครอบครัวชนชั้นกลางที่นูเอโบโรกาฟูเอร์เต เมืองขนาดเล็กในป่าแอมะซอนส่วนเอกวาดอร์ใกล้ชายแดนประเทศเปรู เซร์บิโอ ตูลิโอ โมเรโน พ่อของเขา เป็นครูที่สนับสนุนการศึกษาสองภาษาและโรงเรียนบูรณาการสำหรับเด็กพื้นเมืองกับเมสติโซ และภายหลังกลายเป็นวุฒิสมาชิก พ่อแม่ตั้งชื่อเขาตามผู้ที่ทั้งคู่ชื่นชม โดยพ่อชอบวลาดีมีร์ เลนิน ส่วนแม่ชอบวอลแตร์ แม้ว่าความผิดพลาดในการทะเบียนราษฎรทำให้ชื่อกลางของเขากลายเป็น "โบลไตเร" (ในภาษาสเปน อักษร v กับ b มีหน่วยเสียงเดียวกัน) เขาย้ายไปกีโตร่วมกับครอบครัวตอนอายุ 3 ขวบ
โมเรโนเข้าเรียนในเมืองกีโตที่สถาบันแห่งชาติเมฆิอา  โรงเรียนแห่งชาติเซบัสเตียน เบนัลกาซาร์  และมหาวิทยาลัยกลางเอกวาดอร์  ที่เขาได้รับปริญญาด้านการบริหารรัฐกิจ และเกียรตินิยมบัณฑิตดีเด่น เขาเรียนด้านจิตวิทยา
ฟุตบอลชิงถ้วยพระราชทานคิงส์คัพ ครั้งที่ 50

การแข่งขันฟุตบอลชิงถ้วยพระราชทานคิงส์คัพ ครั้งที่ 50 จัดขึ้นระหว่างวันที่ 11–14 ตุลาคม พ.ศ. 2567 มีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), ซีเรีย, ทาจิกิสถาน และ ฟิลิปปินส์
การแข่งขัน.
เวลาทั้งหมดเป็นเวลาท้องถิ่น, เวลาอินโดจีน
ยูกิ ฟูรูกาวะ

ยูกิ ฟูรูกาวะ (古川 雄輝, Furukawa Yūki, เกิดเมื่อวันที่ 18 ธันวาคม ค.ศ.1987) เป็นนักแสดงชาวญี่ปุ่น เขามีชื่อเสียงจากบท นาโอกิ อิริเอะ ในซีรีส์ทางโทรทัศน์เรื่อง ""ในปี ค.ศ. 2013 และภาคต่อเรื่อง "Mischievous Kiss 2: Love in Okinawa"
ชีวิตส่วนตัว.
ฟูรูกาวะเกิดเมื่อวันที่ 18 ธันวาคม ค.ศ. 1987 ที่กรุงโตเกียว เขาและครอบครัวย้ายไปแคนาดาเมื่อเขาอายุได้เจ็ดขวบ เขาย้ายไปสหรัฐอเมริกาเมื่ออายุ 16 ปีในช่วงมัธยมศึกษาตอนปลาย และกลับมาญี่ปุ่นเพื่อศึกษาวิศวกรรมศาสตร์ที่มหาวิทยาลัยเคโอ ในเดือนมิถุนายน ค.ศ. 2019 เขาประกาศว่าแต่งงานแล้วและกำลังจะมีลูกคนแรก ในเดือนตุลาคม ค.ศ. 2019 ฟูรูกาวะและภรรยาประกาศผ่านทางบริษัทและทวิตเตอร์ของเขาว่าลูกสาวคนแรกคลอดแล้ว
ในเดือนเมษายน ค.ศ. 2024 ฟูรูกาวะประกาศทางอินสตาแกรมว่าออกจากโฮริโปรแล้ว และเป็นนักแสดงอิสระ
อาชีพ.
ฟูรูกาวะเป็นที่รู้จักจากบทบาทที่ทำให้เขาแจ้งเกิดในปี ค.ศ. 2013 ในละครโทรทัศน์ญี่ปุ่นเรื่อง "" ซึ่งเขาได้รับบทนำเป็น นาโอกิ อิริเอะ เขานำเสนอภาพลักษณ์ใหม่ของบทมังงะคลาสสิกของอิริเอะ นาโอกิ และแสดงคู่กับ โฮโนกะ ยาฮางิ ที่รับบทเป็นคนรักของเขา ภายในสองเดือนหลังจากสมัครเข้าเวย์ปั๋ว เว็บไซต์จีนซึ่งเทียบได้กับทวิตเตอร์ เขามีผู้ติดตามเพิ่มขึ้นกว่า 500,000 คน เนื่องจากความนิยมของเขาในประเทศจีน เขาจึงได้แสดงในละครเว็บเรื่อง "Mysterious Summer"ของ Fuji TV/iQiyi ซึ่งเป็นละครซีรีส์เรื่องแรกที่ญี่ปุ่นและจีนร่วมกันผลิต ซีรีส์นี้มีผู้ชมมากกว่า 60 ล้านครั้งบนแพลตฟอร์มวิดีโอออนไลน์ของจีน iQiyi และเผยแพร่ออนไลน์ในประเทศกว่า 35 ประเทศทั่วโลก
เขาเป็นนักแสดงชาวญี่ปุ่นคนแรกที่มีแฟนมีตติงในเซี่ยงไฮ้ ประเทศจีน จัดขึ้นเมื่อวันที่ 21 กรกฎาคม ค.ศ. 2013
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
ซูวะ โยริชิเงะ

ซูวะ โยริชิเงะ (ค.ศ. 1516–1544) เป็นซามูไรญี่ปุ่นและหัวหน้าตระกูลซูวะ เขารบแพ้ทาเกดะ ชิงเง็ง เป็นเหตุให้ซูวะ โกเรียวนิง (諏訪御料人, ไม่ทราบชื่อจริง) บุตรสาวของตน ถูกจับเป็นสนมของชิงเง็ง ภายหลังโกเรียวนิงให้กำเนิดทาเกดะ คัตสึโยริ ผู้เป็นทายาทตระกูลทาเกดะ
โยริชิเงะรบกับทาเกดะ โนบูโตระ ในยุทธการที่ชิโอกาวะโนะกาวาระเมื่อ ค.ศ. 1531 ต่อมาจึงพ่ายแพ้แก่ชิงเง็งในยุทธการที่เซซาวะและเหตุการณ์การปิดล้อมอูเอฮาระเมื่อ ค.ศ. 1542 เขาฆ่าตัวตายหลังจากเหตุการณ์การปิดล้อมคูวาบาระ
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
เบสบอลทีมชาติญี่ปุ่นรุ่นอายุไม่เกิน 18 ปี

เบสบอลทีมชาติญี่ปุ่นรุ่นอายุไม่เกิน 18 ปี เป็นทีมระดับชาติรุ่นอายุไม่เกิน 18 ปี ที่เป็นตัวแทนของประเทศญี่ปุ่นในการแข่งเบสบอลระดับนานาชาติ ปัจจุบันทีมนี้ได้รับการจัดอันดับให้เป็นที่ 1 ของโลกโดยสหพันธ์เบสบอลและซอฟต์บอลโลก พวกเขาแข่งกันในศึกเบสบอลเวิลด์คัพ รุ่นอายุไม่เกิน 18 ปี ซึ่งจัดขึ้นทุกสองปี และพวกเขาได้อันดับที่ 2 ของการแข่งดังกล่าวมาแล้วสี่สมัย
เขียนรักด้วยยางลบ

เขียนรักด้วยยางลบ  เป็นละครโทรทัศน์ไทยแนวสุขนาฏกรรมจินตนิยม ดัดแปลงมาจากซีรีส์มังงะญี่ปุ่นเรื่องยางลบสื่อรักของวาตารุ ฮิเนกูเระ และอารูโกะ นำแสดงโดย โฟร์ท - ณัฐวรรธน์ จิโรชน์ธิกุล และเจมีไนน์ - นรวิชญ์ ฐิติเจริญรักษ์
กำกับโดยกรพรหม นิยมศิลป์ ผลิตโดยจีเอ็มเอ็มทีวี ละครเรื่องนี้ได้ประกาศเปิดตัวอย่างเป็นทางการในงาน GMMTV "UP & ABOVE PART 1" เมื่อวันที่ 17 ตุลาคม 2566
ละครเรื่องนี้ออกอากาศครั้งแรกทางช่องจีเอ็มเอ็ม 25 และวิว เมื่อวันที่ 7 มิถุนายน 2567 โดยออกอากาศทุกวันศุกร์ เวลา 20.30 น. และ 22.30 น. ตามลำดับ
เรื่องย่อ.
"อะตอม" (ณัฐวรรธน์ จิโรชน์ธิกุล) นักเรียนมัธยมปลายที่ขี้อายและขี้กลัวของโรงเรียนคีรินทร์สมุทร ที่แอบมีใจให้กับ "มัดหมี่" (ปทิตตา พรจำเริญรัตน์) เพื่อนร่วมชั้นเรียนที่จิตใจดีและเอาใจใส่ซึ่งนั่งโต๊ะถัดจากเขา วันหนึ่งอะตอมได้ยืมยางลบของมัดหมี่มาใช้ และพบว่ามีชื่อของ "กองทัพ" (นรวิชญ์ ฐิติเจริญรักษ์) นักบาสเก็ตบอลสุดฮอตซึ่งนั่งโต๊ะอยู่หน้าเขาเขียนอยู่บนนั้น เมื่ออะตอมรู้ความจริง เขาก็เผลอทำยางลบหลุดมือไปโดยไม่ตั้งใจ และเป็นกองทัพเองที่หยิบยางลบขึ้นมา
บางคนเชื่อว่าหากพวกเขาเขียนชื่อของคนที่ชอบลงบนยางลบ เมื่อยางลบหมด ความปรารถนาในความรักของพวกเขาจะเป็นจริง เมื่ออะตอมไม่อยากให้ความลับของมัดหมี่ถูกเปิดเผย เขาจึงอ้างว่ายางลบเป็นของเขาเอง อย่างไรก็ตาม จากเหตุการณ์นี้ทำให้กองทัพเข้าใจผิดคิดว่าอะตอมแอบชอบเขา
ทีโพส

ในคอมพิวเตอร์แอนิเมชัน ทีโพส  หรือเรียกอีกอย่างว่า ไบด์โพส  หรือ ท่าทางอ้างอิง  เป็นท่าทางเริ่มต้นของกระดูกควบคุมของแบบจำลองสามมิติรูปร่างมนุษย์ก่อนจะถูกทำให้เคลื่อนไหว ที่เรียกว่า "ทีโพส" มาจากลักษณะท่าทางของแบบจำลองรูปมนุษย์ที่มีแขนและขายืดตรงจนมีลักษณะของร่างกายโดยรวมคล้ายตัวอักษรที (T) ตัวใหญ่ หากแขนงอลงบางครั้งจะเรียกเป็นเอโพส  ในทำนองเดียวกันหากแขนงอขึ้นก็เรียกว่าวายโพส 
การใช้.
ทีโพสถูกใช้เป็นท่าเริ่มต้นหลักของการใช้กระดูกควบคุมในซอฟต์แวร์สามมิติ จากนั้นจึงจะถูกปรับเปลี่ยนเพื่อสร้างเป็นแอนิเมชัน จุดประสงค์ของทีโพสเกี่ยวข้องกับการถ่วงน้ำหนักอัตโนมัติบนจุดยอดซึ่งสามารถทำได้ง่ายกว่าหากใช้ท่าทางนี้
นอกเหนือจากการเป็นท่าทางเริ่มต้นในซอฟต์แวร์แอนิเมชันแล้ว ทีโพสยังมักใช้ป็นตัวแทนถึงแอนิเมชันที่ยังไม่สมบูรณ์ โดยเฉพาะในวิดีโอเกมแอนิเมชันสามมิติ ในบางซอฟต์แวร์ตรวจจับการเคลื่อนไหว นักแสดงในชุดตรวจจับการเคลื่อนไหวต้องตั้งท่าทีโพสก่อนที่การตรวจจับการเคลื่อนไหวจะเริ่มขึ้น มีการใช้ท่าอื่น ๆ ด้วย แต่ทีโพสเป็นท่าที่พบบ่อยที่สุด
แอ๊บร้ายให้นายไม่รัก

แอ๊บร้ายให้นายไม่รัก เป็นละครโทรทัศน์ไทยแนวสุขนาฏกรรมจินตนิยมอารมณ์ดี เรื่องราวเกี่ยวกับความรักระหว่างสาวสวยที่แกล้งทำเป็นร้ายกาจ และหนุ่มข้างบ้านสุดหล่อ นำแสดงโดย พีชญา วัฒนามนตรี และ เมธวิน โอภาสเอี่ยมขจร ละครเรื่องนี้ดัดแปลงมาจากนวนิยายชื่อ "รักของนางร้าย" ผลิตโดยจีเอ็มเอ็มทีวี ร่วมกับเก้งกวางแก๊ง กำกับโดยเอกสิทธิ์ ตระกูลเกษมสุข และ พรรณทิพย์ วิบูลย์ธรรม
เป็นหนึ่งในละครโทรทัศน์ที่ถูกเปิดตัวในงาน "BORDERLESS" ของจีเอ็มเอ็มทีวี เมื่อวันที่ 1 ธันวาคม 2564 โดยมีกำหนดออกอากาศในปี 2565
ละครเรื่องนี้ออกอากาศตอนแรกทางช่อง จีเอ็มเอ็ม 25 เมื่อวันที่ 18 เมษายน 2565 ทุกวันจันทร์และอังคาร เวลา 20:30 น. สามารถดูย้อนหลังเวลา 22:30 น. ได้ทาง วิว
เรื่องย่อ.
"ไอริณ" (พีชญา วัฒนามนตรี) สาวสวยเจ้าของบริษัทสำนักพิมพ์บรรณสรณ์ เธอถูกเรียกว่า นางร้าย จากท่าทางที่ดูร้ายกาจและไม่เกรงกลัวใครของเธอ แต่ไม่มีใครรู้ว่ามันเป็นแค่การแสดง แท้จริงแล้วที่ไอริณทำลงไปก็เพื่อให้ "อิน" (กัญญรัตน์ เรืองรุ่ง) น้องสาวแท้ ๆ ของเธอได้รับความรักและความสนใจจากคนรอบข้างมากขึ้น แต่ไม่ว่าไอริณจะทำตัวร้ายกาจเพียงใด เธอก็ไม่สามารถหยุดยั้ง "น้ำชา" (เมธวิน โอภาสเอี่ยมขจร) หนุ่มน้อยข้างบ้านไม่ให้ตกหลุมรักเธอได้ ในความเป็นจริงแล้ว ไอริณ และน้ำชา เคยเดทด้วยกันสมัยเรียน แต่ต้องจบลงอย่างกะทันหันเมื่อ ไอริณ ตัดสินใจยุติความสัมพันธ์โดยไม่บอกเหตุผล ทำให้ น้ำชา เสียใจอย่างมาก ในตอนนี้ น้ำชา เป็นสัตวแพทย์ประจำโรงพยาบาล สืบเนื่องจากความรักครั้งแรกที่ยังคงฝังใจ น้ำชาจึงมุ่งมั่นที่จะกลับไปครองใจรักแรกอย่างแน่วแน่ คราวนี้เขาจะใช้ทุกวิถีทางเพื่อให้ได้มาซึ่งหัวใจของคนที่เขารัก เพื่อพิสูจน์ให้ไอริณเห็นว่าเขายังคงรักเธออยู่ น้ำชาจึงตั้งใจที่จะทำให้ไอริณเปลี่ยนใจกลับมา โดยใช้กลยุทธ์ต่าง ๆ เพื่อแสดงให้เห็นถึงความรักและความจริงใจที่มีต่อเธอ น่าเสียดายที่โอกาสในการกลับมาคืนดีกันครั้งนี้เต็มไปด้วยอุปสรรค เนื่องจากอินแอบรักน้ำชามานานแล้ว จึงร่วมมือกับ "จิน" (ศุภกร ศรีโพธิ์ทอง) ทนายความประจำตระกูลเพื่อขัดขวางความสัมพันธ์ของพี่สาว จินวางแผนอย่างรอบคอบเพื่อสร้างความไว้วางใจให้กับทั้งไอริณและคุณปู่ ด้วยเป้าหมายที่จะเข้ามาฮุบธุรกิจของครอบครัว และยังรวมถึง "พลอยจันทร์" (กันติชา ชุมมะ) เจ้าของฟาร์มสุนัข ผู้เข้ามาช่วยเหลือน้ำชาและโรงพยาบาลสัตว์ของเขาด้วยเหตุผลบางอย่างโดยใช้สุนัขของเธอชื่อ แอคชั่น เป็นตัวกลาง ความรักที่ดูเหมือนจะง่ายดาย แต่กลับต้องเผชิญกับอุปสรรคมากมายทั้งจากครอบครัว การงาน และแม้แต่กลุ่มเพื่อนที่เข้ามาขัดขวางความรักของทั้งคู่ แล้วความรักของไอริณและน้ำชาจะเป็นอย่างไร?
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
โครากุเอ็ง

โครากุเอ็ง  เป็นสวนญี่ปุ่นที่ตั้งอยู่ใน โอกายามะ จังหวัดโอกายามะ เป็นหนึ่งในสามสวนใหญ่ของญี่ปุ่น ร่วมกับเค็นโรกุเอ็งและไครากุเอ็ง โครากุเอ็งถูกสร้างขึ้นในปี 1700 โดย อิเกดะ สึนามาสะ เจ้าแคว้นโอกายามะ สวนแห่งนี้ได้พัฒนาจนมีรูปแบบที่เป็นที่รู้จักในปัจจุบันในปี 1863
จู จื้อหยี หนึ่งในนักปราชญ์ขงจื๊อที่ยิ่งใหญ่ที่สุดใน ราชวงศ์หมิง และ สมัยเอโดะของญี่ปุ่นมีส่วนสำคัญในการออกแบบสวนใหม่
ประวัติ.
ในปี 1687 ไดเมียวอิเกดะ สึนามาสะ ได้มีคำสั่งให้ สึดะ นางาทาดะ เริ่มดำเนินการสร้างสวนแห่งนี้ขึ้นมา สร้างเสร็จสมบูรณ์ในปี ค.ศ. 1700 และยังคงมีลักษณะเดิมตั้งแต่นั้นมา ยกเว้นการเปลี่ยนแปลงเล็กน้อยโดยไดเมียวหลายท่าน สวนนี้เดิมเรียกว่า โคเอ็ง (後園 "ต่อมาเป็นสวน") เพราะถูกสร้างขึ้นหลังจาก ปราสาทโอกายามะ แต่เนื่องจากสวนนี้ถูกสร้างขึ้นด้วยจิตวิญญาณของ "เซนยูโคราคุ" (先憂後楽 "โศกเศร้าก่อนคนอื่น สนุกภายหลังคนอื่น") ชื่อจึงเปลี่ยนเป็น โคราคุเอน (後楽園) ในปี ค.ศ. 1871
โคราคุเอนเป็นหนึ่งในไม่กี่สวนไดเมียวในจังหวัดที่สามารถสังเกตการเปลี่ยนแปลงทางประวัติศาสตร์ได้ ขอบคุณภาพวาดยุค สมัยเอโดะ และบันทึกและเอกสารของครอบครัวอิเคดะที่เหลืออยู่ สวนนี้เคยถูกใช้เป็นสถานที่ต้อนรับแขกสำคัญและยังเป็นสปาแบบหนึ่งสำหรับไดเมียว แม้แต่ชาวบ้านทั่วไปก็สามารถเยี่ยมชมได้ในบางวัน
ในปี ค.ศ. 1884 สวนนี้ถูกโอนความเป็นเจ้าของให้กับจังหวัดโอกายามะ และเปิดให้สาธารณชนเข้าชม สวนนี้ได้รับความเสียหายอย่างหนักในช่วงน้ำท่วมปี ค.ศ. 1934 และจากการทิ้งระเบิดในปี ค.ศ. 1945 ระหว่างสงครามโลกครั้งที่สอง ได้รับการบูรณะตามภาพวาดและแผนผังยุคเอโดะ ในปี ค.ศ. 1952 โคราคุเอนได้รับการกำหนดให้เป็น "สถานที่ท่องเที่ยวพิเศษ" ภายใต้กฎหมายการคุ้มครองทรัพย์สินทางวัฒนธรรมและได้รับการจัดการเป็นมรดกทางวัฒนธรรมประวัติศาสตร์ที่ต้องส่งต่อให้คนรุ่นหลัง
ลักษณะของสวน.
สวนแห่งนี้ตั้งอยู่บนฝั่งเหนือของแม่น้ำอาซาฮีบนเกาะที่อยู่ระหว่างแม่น้ำกับส่วนที่พัฒนาแล้วของเมือง สวนถูกออกแบบในสไตล์ไคยู ("ทางเดินชมทิวทัศน์") สไตล์ที่นำเสนอผู้มาเยือนด้วยมุมมองใหม่ในทุกเส้นทางที่เชื่อมต่อสนามหญ้า สระน้ำ เนินเขา โรงน้ำชา และลำธาร
สวนครอบคลุมพื้นที่ทั้งหมดประมาณ 133,000 ตารางเมตร โดยพื้นที่สนามหญ้าครอบคลุมประมาณ 18,500 ตารางเมตร ความยาวของลำธารที่ไหลผ่านสวนยาว 640 เมตร มีบ่อน้ำกลางสวนที่เรียกว่า ซาวาโนะอิเกะ (บ่อน้ำหนอง) ซึ่งมีเกาะสามเกาะที่เลียนแบบทัศนียภาพรอบทะเลสาบบิวะใกล้เกียวโต
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดราชบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
ใจกลางเมือง (ละครโทรทัศน์)

ใจกลางเมือง เป็นละครโทรทัศน์ไทยปี 2562 นำแสดงโดยวายุ เกษสุวิทย์, เอกพล ดีบุญมี ณ ชุมแพ, นัฐพงษ์ บุญยืน, ธนดล เอื้อพงษ์, มาร์ติน ไซเดิ้ล, ณิชาภัทร ฉัตรชัยพลรัตน์, นฤภรกมล ฉายแสง และจิดาภา ศิริบัญชาวรรณ เป็นละครที่ได้รับแรงบันดาลใจมาจากเพลงฮิตชื่อเดียวกันของวงลาบานูน นักแสดงนำชายในละครเรื่องนี้เป็นส่วนหนึ่งของ BRAVO! BOYS ซึ่งเป็นโครงการเฟ้นหานักแสดงชาย ที่จัดโดยจีเอ็มเอ็มบราโว ในปี 2561
กำกับการแสดงโดย พงศธร ทองเจริญ และควบคุมงานสร้างโดยเอกชัย เอื้อครองธรรม ภายใต้บริษัท บราโว่ สตูดิโอส์ เป็นหนึ่งในละครโทรทัศน์หลายเรื่องที่ช่องจีเอ็มเอ็ม 25 เปิดตัวในงาน "Fun Fact Stories" เมื่อวันที่ 15 มกราคม 2562 ละครเรื่องนี้ออกอากาศตอนแรกทางช่องจีเอ็มเอ็ม 25 เมื่อวันที่ 27 สิงหาคม 2562 ทุกวันอังคาร เวลา 21:25 น.  ละครชุดเรื่องนี้ได้ออกอากาศตอนจบเมื่อวันที่ 19 พฤศจิกายน 2562
นอกจากนี้ยังสามารถรับชมได้แบบสตรีมมิงบนเน็ตฟลิกซ์
เรื่องย่อ.
ใจกลางเมือง เล่าเรื่องราวของกลุ่มหนุ่มวัยทำงาน 5 คน ที่มาจากหลากหลายอาชีพ อาศัยอยู่ในบ้านไม้หลังเล็ก ๆ ใจกลางกรุงเทพฯ ย่านสาทร พวกเขาต้องเผชิญกับปัญหาชีวิตประจำวันและเรื่องราวความรักที่ซับซ้อน
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดราชบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
แฮร์รี ออร์ด

เซอร์แฮร์รี เซนต์จอร์จ ออร์ด (17 มิถุนายน 1819 – 20 สิงหาคม 1885) เป็นผู้บริหารอาณานิคมชาวอังกฤษ ซึ่งดำรงตำแหน่งผู้ว่าการของเบอร์มิวดา (1861–1864), สเตรตส์เซตเทิลเมนต์ (1867–1873) และเวสเทิร์นออสเตรเลีย (1877–1880)
การศึกษาและอาชีพ.
แฮร์รี ออร์ด เป็นบุตรชายของเฮนรี กอฟ ออร์ด และหลานชายของเครเวน ออร์ด (1756–1832) เจ้าของกรีนสเตด ฮอลล์ ในเอสเซ็กซ์ ซึ่งเป็นนักโบราณคดีที่มีชื่อเสียง เขาศึกษาที่โรงเรียนนายร้อยวุลลิช ตั้งแต่ปี 1835 จนถึงปี 1837 เขารับราชการในหน่วยรอยัลเอนจิเนียส์ ในช่วงปี 1837 ถึง 1856 โดยปฏิบัติหน้าที่ส่วนใหญ่ในแถบหมู่เกาะเวสต์อินดีส แอฟริกาตะวันตก และเข้าร่วมในปฏิบัติการร่วมระหว่างอังกฤษและฝรั่งเศสในทะเลบอลติก (1854) ระหว่างสงครามไครเมีย
ผู้ว่าการสเตรตส์เซตเทิลเมนต์.
เมื่อเซอร์แฮร์รี ออร์ดเข้ารับตำแหน่งผู้ว่าการสเตรตส์เซตเทิลเมนต์ ในปี 1867 ตามคำสั่งของกระทรวงอาณานิคม เขาไม่ได้รับมอบหมายหน้าที่ใด ๆ เกี่ยวกับการติดต่อกับรัฐมลายู แม้จะไม่ได้รับความนิยมในหมู่ประชาชนในสเตรตส์เซตเทิลเมนต์ แต่เขาก็เป็นบุคคลที่มีความทะเยอทะยานและพลังงานสูง พร้อมที่จะทำทุกวิถีทางเพื่อฟื้นฟูความสงบเรียบร้อยและส่งเสริมการค้าในคาบสมุทรมลายู สถานการณ์ในมลายูในขณะนั้นมีความผันผวนอย่างรุนแรง การทะเลาะวิวาทในมาลายา ทวีความรุนแรงมากขึ้นจากความขัดแย้งระหว่างกลุ่มคนจีนที่ทำเหมืองแร่ซึ่งแข่งขันกัน และระหว่างชาวจีนกับชุมชนชาวอังกฤษ ส่งผลทำให้สถานการณ์เลวร้ายลงไปอีก หลังจากมีประสบการณ์เจรจาต่อรองกับชาวมาเลย์และชาวสยามมาบ้าง ออร์ดได้วางนโยบายโดยเสนอให้แบ่งปันการดูแลคาบสมุทรมลายูระหว่างอังกฤษและสยาม กระทรวงอาณานิคมไม่เห็นชอบกับนโยบายนี้ และสั่งให้ออร์ดหยุดยุ่งเกี่ยวกับกิจการภายในของรัฐมลายู
ในคราวเสด็จทอดพระเนตรสุริยุปราคาเต็มดวงของพระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว เมื่อวันที่ 18 สิงหาคม 2411 เซอร์แฮร์รี ออร์ด ในฐานะผู้ว่าการที่สิงคโปร์ก็ได้รับเชิญให้มาร่วมชมสุริยุปราคาในครั้งนั้นด้วย
ชีวิต.
เซอร์แฮร์รี ออร์ด สมรสกับจูเลีย แกรม จากเอ็กซ์มัท บุตรสาวของพลเรือเอกเจมส์ คาร์เพนเตอร์ เมื่อวันที่ 28 มิถุนายน 1846 ทั้งคู่มีบุตรชายด้วยกัน 3 คน เซอร์แฮร์รี ออร์ด เสียชีวิตเมื่อวันที่ 20 สิงหาคม 1885 ด้วยโรคหัวใจวาย และถูกฝังไว้ในสุสานของโบสถ์เซนต์มาร์ติน ในหมู่บ้านฟอร์นแฮม เซนต์มาร์ติน ซัฟฟอล์ก ประเทศอังกฤษ สถาบันชุมชนในหมู่บ้านฟอร์นแฮมได้รับการก่อสร้างเพื่อเป็นการรำลึกถึงออร์ด โดยใช้เงินบริจาคของสุลต่านอาบูบาการ์แห่งยะโฮร์
ความสัมพันธ์ไทย-ลิเบีย

ความสัมพันธ์ไทย-ลิเบีย หมายถึง ความสัมพันธ์ทวิภาคีระหว่างลิเบียและราชอาณาจักรไทย ทั้งสองประเทศเป็นสมาชิกของกลุ่ม 77 และสหประชาชาติ
ประวัติศาสตร์.
ทั้งสองประเทศสถาปนาความสัมพันธ์ทางการทูตเมื่อวันที่ 16 มีนาคม พ.ศ. 2520 และเปิดสถานทูตไทยในลิเบียเมื่อเดือนมีนาคม พ.ศ. 2552 โดยมีภูมิภาคครอบคลุมประเทศไนเจอร์ ชาด และตูนิเซีย เอกอัครราชทูตไทยประจำลิเบียคนปัจจุบันคือ นายโอภาส จันทรทรัพย์ ในขณะที่ลิเบียได้มอบหมายให้สถานเอกอัครราชทูตฟิลิปปินส์เป็นตัวแทนของประเทศไทย
ความสัมพันธ์ทางเศรษฐกิจ.
ความสัมพันธ์ทางเศรษฐกิจ การค้าไทย-ลิเบียมีแนวโน้มเติบโตและขยายตัว ในปี พ.ศ. 2551 การค้าระหว่างทั้งสองประเทศมีมูลค่ารวม 329.26 ล้านดอลลาร์สหรัฐ เพิ่มขึ้นจากปี พ.ศ. 2548 ประมาณร้อยละ 17.8 ประเทศไทยมีมูลค่าการส่งออกรวม 312.84 ล้านเหรียญสหรัฐ มูลค่านำเข้ารวมประมาณ 16.41 ล้านเหรียญสหรัฐ สินค้าส่งออกสำคัญของประเทศไทย ได้แก่ อาหารทะเลกระป๋องและแปรรูป รถยนต์ อุปกรณ์และส่วนประกอบ เสื้อผ้าสำเร็จรูป เครื่องซักผ้าและส่วนประกอบผลิตภัณฑ์ยาง ตู้เย็น ตู้เย็น ตู้แช่แข็ง และส่วนประกอบ สินค้านำเข้าที่สำคัญจากลิเบียได้แก่ เคมีภัณฑ์ เหล็กและเหล็กกล้า โรงงาน และผลิตภัณฑ์จากพืช ในด้านพลังงาน บริษัท ปตท. บริษัทสำรวจและผลิตปิโตรเลียม จำกัด (มหาชน) ได้เข้าร่วมประกวดราคาสัมปทานการสำรวจและผลิตน้ำมันในประเทศลิเบีย จำนวน 4 แห่ง ในระหว่างปี พ.ศ. 2547-2550 ซึ่ง ไม่ได้ถูกเลือก แต่ยังคงสนใจเข้าร่วมประกวดราคาในโอกาสต่อไป ด้านแรงงาน ปัจจุบันมีแรงงานไทยในลิเบียประมาณ 20,000 คน ส่วนใหญ่เป็นแรงงานช่างฝีมือและกึ่งฝีมือที่ทำงานในโครงการแม่น้ำเทียม (Great Man-made River-GMR) งานก่อสร้าง และ โครงการขนาดใหญ่อื่นๆ นายจ้างในลิเบียมีแนวโน้มต้องการแรงงานไทยเพิ่มขึ้น 1.3 ด้านสังคมและวัฒนธรรม ลิเบียสนับสนุนมูลนิธิช่วยเหลือเด็กกำพร้าสตรีไทยมุสลิมแห่งประเทศไทย ในพระบรมราชูปถัมภ์ และสนับสนุนการก่อสร้างอาคารลิเบียเป็นที่ทำการของมูลนิธิดังกล่าว และใช้เป็นอาคารเรียนสำหรับเยาวชนไทยมุสลิมอีกด้วย
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
หนี ให้พ้นนรก

หนี ให้พ้นนรก (เกาหลี: ; ฮันจา: ; อาร์อาร์: "Talju") เป็นภาพยนตร์แอคชั่นระทึกขวัญของเกาหลีใต้ปี 2024 กำกับโดย อี จง-พิล และนำแสดงโดย อี เจ-ฮุน, คู คโย-ฮวาน และ ฮง ซา-บิน ภาพยนตร์เรื่องนี้บอกเล่าการหลบหนีที่เสี่ยงชีวิตและการไล่ล่าของ อิม กยู-นัม ทหารเกาหลีเหนือที่ฝันถึงชีวิตที่มีอนาคตในอีกฟากหนึ่งของรั้วลวดหนาม และ อี ฮยอน-ซัง เจ้าหน้าที่ความมั่นคงแห่งรัฐของเกาหลีเหนือที่ต้องหยุดเขา ภาพยนตร์นี้ออกฉายเมื่อวันที่ 3 กรกฎาคม 2024
เรื่องย่อ.
จ่าสิบเอก อิม กยู-นัม (อี เจ-ฮุน) ทหารเกาหลีเหนือประจำหน่วยรบแนวหน้าใกล้แนวเขตหยุดยิง ได้ตัดสินใจที่จะหนีออกจากประเทศหลังจากรับใช้ชาติมา 10 ปี ในเกาหลีเหนือที่อนาคตของเขาถูกกำหนดไว้แล้ว อิมใฝ่ฝันที่จะข้ามรั้วลวดหนามไปสู่ชีวิตอิสระที่เขาสามารถตัดสินใจเองได้ อย่างไรก็ตาม ทหารยศต่ำชื่อ คิม ดง-ฮย็อก (ฮง ซา-บิน) ซึ่งค้นพบแผนการของกยู-นัม พยายามหลบหนีไปก่อน และกยู-นัมพยายามจะหยุดเขา แต่กลับเป็นกยู-นัมที่ถูกจับกุมในข้อหาหนีทัพ
พันตรี อี ฮย็อน-ซัง (คู คโย-ฮวาน) เจ้าหน้าที่กระทรวงความมั่นคงแห่งชาติที่เข้ามาสืบสวนคดีทหารหนีทัพได้พบกับ กยู-นัม เพื่อนเก่าและได้วางแผนให้กยู-นัมกลายเป็นวีรบุรุษจากการจับกุมทหารหนีทัพ ทำให้กยู-นัมได้รับตำแหน่งผู้ช่วยผู้บังคับกองพัน และได้รับการยกย่องเชิดชูจากความสำเร็จในครั้งนี้ อย่างไรก็ตาม กยู-นัม ที่ตัดสินใจหลบหนีออกมาอย่างเด็ดขาด ทำให้ ฮยอน-ซัง ต้องตามล่าเขาอย่างไม่ลดละ โดยไม่มีทางถอยหลัง
ในท้ายที่สุด กยู-นัมสามารถข้ามเขตปลอดทหารเกาหลี (Korean Demilitarized Zone) และเส้นแบ่งเขตทหาร (Military Demarcation Line) ด้านเกาหลีใต้มาได้สำเร็จ
ดนตรี.
ในภาพยนตร์ พันตรี อี ฮยอน-ซัง ชนะการแข่งขันเปียโนนานาชาติ แต่เลือกอาชีพทหารเพราะเขาเป็นลูกชายของนายพลที่พยายามเอาตัวรอดในระบอบการปกครอง ตามที่ระบุใน เครดิตท้าย พร้อมกับเพลงดิจิทัลซิงเกิล "Yanghwa BRDG" ของ ไซออน.ที ในปี 2014 นี้คือเพลงคลาสสิกที่ปรากฏในภาพยนตร์
แพ ช็อล-ซู

แพ ชอล-ซู (เกิดเมื่อวันที่ 18 สิงหาคม ค.ศ. 1953) เป็นพิธีกรวิทยุและอดีตนักร้องชาวเกาหลีใต้ รายการทอล์กวิทยุ "Bae Cheol-soo's Music Camp" ออกอากาศทาง MBC FM4U ตั้งแต่ปี ค.ศ. 1990
ชีวิต.
แพเกิดในปี ค.ศ. 1953 ที่เมืองกาโฮดง เขตชงโน กรุงโซล เขาสำเร็จการศึกษาจาก Korea Aerospace University และรับราชการทหารโดยปลดประจำการในยศจ่าสิบเอกในปี ค.ศ. 1977 ในปี ค.ศ. 1978 เขาเป็นหนึ่งในผู้เข้าแข่งขันในฐานะสมาชิกของกลุ่ม "RUNAWAY (หรือที่รู้จักในชื่อ ฮวัลจูโร) " ในการแข่งขันร้องเพลงริมชายหาดครั้งที่ 1 ที่จัดโดย Tongyang Broadcasting Company ด้วยเพลง "I have lived my life without knowing the world" ในปี 1979 เขาก่อตั้งวง Songgolmae ซึ่งเขาเล่นกลองและมีส่วนร่วมในบทบาทนักร้อง
วันคาร

วันคาร เป็นนิทานพื้นบ้านของไทย เขียนในลักษณะกาพย์ แพร่หลายในภาคใต้ของไทย โดยเฉพาะจังหวัดนครศรีธรรมราช โดยพบแทบทุกอำเภอ เช่น อำเภอเมืองนครศรีธรรมราช อำเภอลานสกา อำเภอร่อนพิบูลย์ และอำเภอชะอวด มีลักษณะเป็นทั้งนิทานประโลมโลก นิทานมหัศจรรย์ นิทานจักร ๆ วงศ์ ๆ และนิทานหัสคดีพฤหัสบดี 
ต้นฉบับบันทึกในหนังสือบุดขาว แต่ละฉบับมีเนื้อความตรงกัน มีการตีพิมพ์เป็นหนังสืองานศพ นายแป้น นาควานิช เมื่อ พ.ศ. 2515 และเคยตีพิมพ์ในหนังสือพิมพ์ "เสียงราษฎร์" หนังสือพิมพ์ท้องถิ่นนครศรีธรรมราช วรรณกรรมเรื่องนี้บอกว่าแต่งขึ้นในปีจอ จัตวาศก เดือน 11 ขึ้น 1 ค่ำ วัน แต่ก็ไม่ได้ระบุปี พ.ศ. ไว้ แต่เมื่อเทียบจากปีจอจัตวาศก อาจตรงกับ พ.ศ. 2225, พ.ศ. 2345 และ พ.ศ. 2465 อาจเป็นไปได้ว่าน่าจะแต่งในสมัยต้นกรุงรัตนโกสินทร์ สมัยรัชกาลที่ 3 เนื่องจากคล้ายกับวรรณกรรมเรื่อง "พุทโทคำกาพย์"
เนื้อหา.
เนื้อหาเล่าเรื่องของ วันคาร ผู้เป็นเด็กกำพร้าพ่อแม่ตั้งแต่เกิด อาศัยอยู่ในการดูแลของเจ้าเมืองนามว่าท้าวอาทิตย์วันหนึ่งเมื่อวันคารอายุสิบห้าปีวันคารได้ข่าวว่าจะมีเรือสำเภาออกไปค้าขาย จึงได้ฝากปลาเค็มไปขายด้วย 
เมื่อนางวันจันทร์มเหสีของท้าวอำไพ เจ้าเมืองไพสาลี ซึ่งป่วยอยู่แต่ต้องการเสวยปลามาก เมื่อกินปลาก็หายป่วย ท้าวอำไพจึงหลอมเงินและทองใส่มะพร้าวกะทิ รวม 2 ผล ส่งไปให้เจ้าของปลา วันคารไม่รู้ว่าข้างในมะพร้าวเป็นเงินและทองจึงฝากมะพร้าวไปขายอีก ครั้งนี้ไปขายที่เมืองไกรลาส ท้าวพาลวงศ์เจ้าเมืองไกรลาสล้มป่วยด้วยโรคสันนิบาตประสงค์จะเสวยมะพร้าวกะทิ เมื่อได้มะพร้าวของวันคารและพบว่ามีเงินและทองอยู่ดีใจ จนลืมความเจ็บป่วย จึงได้มอบศรสิทธิ์ฝากไปให้วันคาร วันคารฝากศรไปขายอีก โดยไปขายที่เมืองปัญจา 
ท้าวปัญจามีธิดาสาวสวยชื่อนางวันพุธ เมื่อแรกประสูตนางวันพุธได้ถือดวงแก้วจินดาออกมาจากครรภ์ด้วย ด้วยแก้วสามารถเนรมิตได้ทุกอย่าง ท้าวสี่เศียรอสุรา ยักษ์ซึ่งเป็นเจ้าเมืองกรุงตาวัน ปรารถนาจะได้นางวันพุธมาเป็นมเหสี แต่ท้าวปัญจาไม่ยอมยกให้ ท้าวสี่เศียรอสุราจึงยกทัพมาตีเมือง เมืองปัญจาจึงได้ใช้ศรสิทธิ์ของวันคารฆ่ายักษ์ตาย ท้าวปัญจาได้ตอบแทนวันคารด้วยการส่งนาง วันพุธใส่หีบกลไปให้วันคาร ท้าววิษณุกรรมได้ลงมาจากสวรรค์เพื่อช่วยเหลือนางวันพุธซึ่งอยู่ในหีบกล วันคารได้ครองรักกับนางวันพุทธ และได้สร้างเมืองชื่อ "ชบ" ขึ้นใหม่โดยอาศัยอำนาจจากดวงแก้ววิเศษของนางวันพุธ
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
คาลลี่ คุก

คาลลี่ คุก (เกิดในเลสเตอร์เชอร์ เมื่อวันที่ 23 ตุลาคม ค.ศ. 1993) เธอเป็นนักแสดงหญิงชาวอังกฤษ ซึ่งได้รับการเสนอชื่อเข้าชิงรางวัล Evening Standard Theatre Award ในปี 2015 และในด้านโทรทัศน์ เธอเป็นที่รู้จักดีที่สุดจากบทบาทของเธอในซีรีส์ตลกเรื่อง Henpocalypse! ของ บีบีซีทู ในปี ค.ศ. 2023
อาชีพ.
คุก เปิดตัวบนเวทีมืออาชีพครั้งแรกใน "Firebird" ซึ่งฉายที่ Hampstead Theatre และ Trafalgar Studios ในปี 2015 สำหรับการแสดงของเธอ คุกได้รับการเสนอชื่อเข้าชิงรางวัล Emerging Talent Award จากงาน "Evening Standard" Theatre Awards
คุก เปิดตัวทางโทรทัศน์ในตอนปี ค.ศ. 2016 ของละครโทรทัศน์ทางการแพทย์ของ บีบีซี "เรื่อง Doctors" เธอกลับมาที่ Hampstead Theatre อีกครั้งใน "Filthy Business" ในปี ค.ศ. 2017 และ "The Strange Death of John Doe" ในปี ค.ศ. 2018 
คุก ปรากฏตัวในซีรีส์ บีบีซีทรี "Overshadowed" และดราม่า "Informer" ของ บีบีซีวัน และเธอได้รับบท ไอลีน ในซีรีส์ Sky Atlantic เรื่อง "Britannia" Cooke เปิดตัวภาพยนตร์สารคดีเรื่องแรกของเธอในภาพยนตร์ตลกปี 2020 "เรื่อง Blithe Spirit" ในปีเดียวกันนั้นเอง เธอรับบทเป็นคิมเบอร์ลีย์ ดอยล์ในซีรีส์ลึกลับ ของ เน็ตฟลิกซ์ "เรื่อง The Stranger" และรับบทนาเดียในละครเรื่อง "Adult Material ของ" ช่อง 4
ในปี ค.ศ. 2022 คุก มีบทบาททางโทรทัศน์หลักหลายเรื่องในซีรีส์ BBC เรื่อง "Rules of the Game" ในบท Tess Jones "Cheaters" ในบทบาทเอสเธอร์ และ "Peacock" ในบทบาท คาร์ลี รวมถึงซีรีส์ ดิสนีย์+ Star "Wedding Season" ในบทบาท ไลลา ในปีต่อมา เธอได้รับบทเป็นบทบาทเชลลีประกบคู่ ลูซี่ ชอร์ตเฮาส์ ในซีรีส์ตลกของ บีบีซีทู เรื่อง "Henpocalypse!" - ในปี ค.ศ. 2024 เธอปรากฏตัวเป็น ลินดี้ เปปเปอร์-บีน ใน "ดอกเตอร์ฮู" ตอน " Dot and Bubble " และเป็น Steph ในซีรีส์ตลก "Piglets" 
ชีวิตส่วนตัวและการศึกษา.
คุกศึกษาที่ โรงเรียนการศึกษาศิลปะ (ArtsEd) สำเร็จการ ศึกษาศิลปศาสตรบัณฑิต สาขาการแสดง เธอกำลังมีความสัมพันธ์กับนักแสดง Callum Woodhouse ซึ่งเคยปรากฏตัวใน "Filthy Business" ด้วย
จุน ทาซากิ

จุน ทาซากิ(; โรมาจิ: "Tazaki Jun", เกิดเมื่อวันที่ 28 สิงหาคม ค.ศ. 1913 ถึง 18 ตุลาคม ค.ศ. 1985) ชื่อเกิดมิโนรุ ทานากะ เป็นนักแสดงชาวญี่ปุ่นที่รู้จักกันดีจากบทบาทต่าง ๆ ของเขาในภาพยนตร์ ไคจู ที่ผลิตโดย โตโฮ ซึ่งมักแสดงเป็นนักวิทยาศาสตร์หรือบุคลากรทางทหาร
อาชีพ.
ทานากะเริ่มต้นอาชีพในฐานะนักแสดงเวทีเร่รอนในช่วงทศวรรษที่ 1930 โดยแสดงภายใต้ชื่อเกิดของเขาและชื่อเวทีต่างๆ ในปี 1950 เขาเปลี่ยนชื่อเป็น จุน ทาซากิ เมื่อเขาปรากฏตัวในภาพยนตร์ของชินโตโฮ เรื่อง "Sasameyuki" หลังจากรับบทเล็กๆ ในภาพยนตร์ในตอนแรก ทาซากิได้รับความนิยมมากขึ้นเรื่อยๆ และเริ่มรับบทสำคัญในภาพยนตร์ที่ผลิตโดยโทโฮในช่วงทศวรรษที่ 1960 อากิระ คูโรซาวะ มักจะเลือกทาซากิแสดงในภาพยนตร์ของเขา แต่ อิชิโร ฮอนดะ ก็ถือว่าเขาเป็นที่โปรดปรานเช่นกัน ภาพยนตร์ไซไฟของโทโฮ โดยเฉพาะอย่างยิ่งที่กำกับโดยฮอนดะ ได้ปรากฏตัวของเขาตลอดทศวรรษที่ 1960 ในฐานะบุคคลสำคัญที่มีหนวด เครา นอกจากบทบาทเป็นพ่อที่เคร่งขรึมแต่เมตตาแล้ว ทาซากิยังรับบทเป็นวายร้ายที่โหดเหี้ยมอีกด้วย บทบาทที่กำหนดของเขาเกิดขึ้นในภาพยนตร์ของฮอนดะ เรื่อง "Atragon" ซึ่งเขารับบทเป็นทหารผ่านศึกใน สงครามโลกครั้งที่สอง ฮาชิโร่ จินกุจิ ที่ถูกบังคับให้เผชิญหน้ากับเรือดำน้ำ โกเท็นโก เพื่อต่อสู้กับการรุกรานของชาวมูอันที่อาศัยอยู่ใต้น้ำ ในทศวรรษที่ 1970 ทาซากิหยุดรับบทในภาพยนตร์ไซไฟ แต่เขายังคงแสดงต่อไปจนถึงปี 1985 เมื่อเขาเสียชีวิตด้วยโรคมะเร็งปอด
ผลงานภาพยนตร์ที่ได้รับการคัดเลือก.
ภาพยนตร์.
<templatestyles src="Div col/styles.css"/>
อีซอม

อี โซ-ยอง(เกิดเมื่อวันที่ 30 มกราคม ค.ศ. 1990) รู้จักกันในชื่อบนเวทีของเธอว่า อีซอม เป็นนักแสดงชาวเกาหลีใต้
อาชีพ.
เธอได้รับการยอมรับจากบทนำในภาพยนตร์ปี ค.ศ. 2014 เรื่อง "Scarlet Innocence" ซึ่งทำให้เธอได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมในพิธีมอบรางวัลถึงห้าครั้ง จากนั้นเธอก็มีบทบาทที่โดดเด่นในละครโทรทัศน์เรื่อง "The Third Charm" (2018), "แท็กซี่ชำระแค้น" (2021) และภาพยนตร์ "Samjin Company English Class" (2020)
ในเดือนมกราคม ค.ศ. 2023 อีซอม ได้เซ็นสัญญากับบริษัท Management MMM
สุเมา

สุเมา, สูกี๋, สูเป๋า หรือ สุม่อ (เสียชีวิต มีนาคม ค.ศ. 264) มีชื่อในภาษาจีนกลางว่า ชือ จฺว่าน  เป็นนายทหารของรัฐวุยก๊กในยุคสามก๊กของจีน
ประวัติ.
สุเมาเดิมรับราชการเป็นนายทะเบียน (主簿 "จู่ปู้") ของสุมาเจียวผู้สำเร็จราชการแทนพระองค์แห่งรัฐวุยก๊ก ก่อนการยกทัพพิชิตจ๊กก๊ก เนื่องด้วยเตงงายขุนพลจ๊กก๊กคัดค้านการโจมตีจ๊กก๊ก สุมาเจียวจึงโยกย้ายให้สุเมาให้มาเป็นนายกองพัน (司馬 "ซือหม่า") ของเตงงายเพื่อโน้มน้าวเตงงาย
การพิชิตจ๊กก๊กของวุยก๊ก.
ในปี ค.ศ. 263 เตงงายส่งเตงต๋ง (鄧忠 "เติ้ง จง") บุตรชายพร้อมด้วยสุเมาให้นำกำลังทหารจากทางซ้ายขวาสองด้านเข้าโจมตีทัพของรัฐจ๊กก๊กที่นำโดยจูกัดเจี๋ยมขุนพลของจ๊กก๊ก ทัพวุยก๊กพ่ายแพ้ เตงงายโกรธมากจึงคาดโทษประหารชีวิตกับเตงต๋งและสุเมาไว้ แล้วสั่งให้ทั้งคู่ออกรบอีกครั้งเพื่อทำความชอบหักลบกับความผิดพลาด ผลปรากฏว่าเตงต๋งและสุเมาตีทัพจ๊กก๊กแตกพ่าย สังหารจูกัดเจี๋ยมตลอดจนถึงเตียวจุ๋น (張遵 "จาง จุน"), หฺวาง ฉง (黃崇), หลี่ ฉิว (李球) และคนอื่น ๆ ทัพวุยก๊กยึดได้กิมก๊ก (綿竹 "เหมียนจู๋") และมุ่งเข้าสู่เซงโต๋ (成都 "เฉิงตู") นครหลวงของรัฐจ๊กก๊กในทันที หลังการล่มสลายของรัฐจ๊กก๊ก เตงงายแต่งตั้งให้สุเมาเป็นข้าหลวงมณฑล (刺史 "ชื่อฉื่อ") ของมณฑลเอ๊กจิ๋ว ตั้งให้คันห่องและคนอื่น ๆ ทำหน้าที่กำกับดูแลเมืองต่าง ๆ ที่เดิมอยู่ในรัฐจ๊กก๊ก จงโฮย, เฮาเหลก, สุเมา และคนอื่น ๆ ร่วมกันลอบรายงานต่อสุมาเจียวว่าเตงงายมีใจกำเริบจากความสำเร็จในการพิชิตจ๊กก๊กและต้องการจะก่อกบฏ สุมาเจียวจึงสั่งให้จงโฮยจับตัวเตงงายใส่รถนักโทษและคุมตัวกลับมาราชสำนัก
ผลสืบเนื่องจากการก่อกบฏของจงโฮย.
ในปี ค.ศ. 264 จงโฮยและเกียงอุยก่อกบฏต่อสุมาเจียวแต่ไม่สำเร็จและเสียชีวิต อุยก๋วน (衛瓘 "เว่ย์ กว้าน") ขุนพลวุยก๊กเห็นว่าตนและจงโฮยเคยร่วมกันใส่ร้ายเตงงาย จึงกังวลว่าจะเกิดเหตุไม่คาดฝันขึ้น อุยก๋วนจึงส่งเตนซก (田續 "เถียน ซฺวี่") และคนอื่น ๆ ไปโจมตีเตงงายที่กำลังอยู่ระหว่างถูกคุมตัวไป เตนซกและคนอื่น ๆ ยกกำลังทหารตามมาทันทางด้านตะวันตกของกิมก๊ก แล้วจัดการสังหารเตงงาย, เตงต๋ง, สุเมา และคนอื่น ๆ มีรายงานว่าเมื่อสุเมาเสียชีวิตนั้นได้รับบาดแผลทั่วทั่งตัว
อินเล้

อินเล้ (เสียชีวิตระหว่างตุลาคม ค.ศ. 222 และมกราคม ค.ศ. 223) มีชื่อในภาษาจีนกลางว่า อิ๋น หลี่  มีชื่ออื่น ๆ คือ อิ่น หลูเอ๋อร์  และอิ่น หลู  เป็นนายทหารผู้รับใช้ขุนศึกจงป้า, ลิโป้ และโจโฉในช่วงปลายยุคราชวงศ์ฮั่นตะวันออกของจีน ภายหลังรับราชการเป็นนายทหารของรัฐวุยก๊กในยุคสามก๊ก
ประวัติ.
ในช่วงทศวรรษ 190 อินเล้พร้อมด้วยจงป้า (臧霸 "จาง ป้า"), ซุนก้วน (孫觀 "ซุน กวาน"), งอตุ้น (吳敦 "อู๋ ตุน"), เซียงหู (昌狶 "ชาง ซี") และคนอื่น ๆ ก่อตั้งกองกำลังขนาดเล็กโดยมีจงป้าเป็นหัวหน้า และตั้งมั่นอยู่อำเภอไคหยาง (開陽縣 "ไคหยางเซี่ยน"; ปัจจุบันคือนครหลินอี๋ มณฑลชานตง)
ในปี ค.ศ. 198 เมื่อขุนศึกโจโฉและลิโป้ทำสงครามกัน จงป้าและผู้ติดตามนำกำลังทหารไปช่วยลิโป้ ต่อมาในปีเดียวกันหลังลิโป้พ่ายแพ้และเสียชีวิตในยุทธการที่แห้ฝือ จงป้าและผู้ติดตามก็เต็มใจยอมสวามิภักดิ์ต่อโจโฉและกลายเป็นผู้ใต้บังคับบัญชาของโจโฉ โจโฉแต่งตั้งให้เหล่าผู้ติดตามของจงป้าดำรงตำแหน่งต่าง ๆ และตั้งให้จงป้ากำกับดูแลบางส่วนของมณฑลเฉงจิ๋วและชีจิ๋ว อินเล้ได้รับราชการในตำแหน่งเจ้าเมืองของเมืองตงกวาน (東莞郡 "ตงกวานจฺวิ้น"; อยู่บริเวณอำเภออี๋ฉุ่ย มณฑลชานตงในปัจจุบัน)
อินเล้รับราชการเป็นนายทหารในรัฐวุยก๊ก (เวลานั้นยังเป็นราชรัฐภายใต้ราชวงศ์ฮั่น) ภายใต้โจผีผู้เป็นบุตรชายและทายาทของโจโฉ หลังโจผีชิงราชบัลลังก์จากพระเจ้าเหี้ยนเต้ในช่วงปลายปี ค.ศ. 2200 และก่อตั้งรัฐวุยก๊กแทนที่ราชวงศ์ฮั่นตะวันออก ระหว่างเดือนตุลาคม ค.ศ. 222 และมกราคม ค.ศ. 223 อินเล้ร่วมรบในยุทธการที่ต๋งเค้าที่รบกับง่อก๊กรัฐอริของวุยก๊ก อินเล้ถูกสังหารในที่รบระหว่างการรบกับจวนจ๋องขุนพลง่อก๊ก